钦定古今图书集成/明伦汇编/官常典/第723卷 > 王士言
## 钦定古今图书集成/明伦汇编/官常典/第723卷 > 王士言

按《宋史忠义传》：“士言，武举进士，累立战功，西北服其
威名。宣和初，擢河东廉访使者。方腊为寇，诏择材略
之士，冯熙载荐为东南第三将，首解嘉兴之围。靖康
元年，诏以浙西兵往河东防秋。金人攻泽州，毕力守
御，金兵日增，士言分必死。他将力屈，城西南遂陷，乃
使亲卒持剑归报，巷战而死。康允之上其事，赠拱卫”
大夫、忠州团练使，官其后五人。